ครม. อนุมัติงบประมาณสำหรับงานหลักประกันสุขภาพแห่งชาติ ปี 2564 กว่า 2 แสนล้านบาท
ครม. อนุมัติงบประมาณสำหรับงานหลักประกันสุขภาพแห่งชาติ ปี 2564 กว่า 2 แสนล้านบาท นางสาวไตรศุลี ไตรสรณกุล รองโฆษกประจำสำนักนายกรัฐมนตรี แถลงว่าที่ประชุมคณะรัฐมนตรี  อนุมัติงบประมาณสำหรับงานหลักประกันสุขภาพแห่งชาติ ปีงบประมาณ 2564 วงเงินรวม 204,822 ล้านบาท เพิ่มจากปี 2563 จำนวนเงิน 2,926 ล้านบาท เพื่อสร้างหลักประกันสุขภาพ ให้ครอบคลุมคนไทยที่มีสิทธิ์ 47 ล้านคน เพื่อให้เกิดความเท่าเทียม โดยที่ประชุมคณะรัฐมนตรี อนุมัติงบประมาณ 200,000 ล้านบาท เพื่อเป็นค่าบริการทางการแพทย์ให้ผู้มีสิทธิ์ 47 ล้านคน คิดเป็นรายหัว 3,853 บาทต่อคน แบ่งเป็นค่าบริการสาธารณสุข ผู้ติดเชื้อ HIV ค่าบริการผู้ป่วยไตวายเรื้อรัง ครอบคลุมโรคเรื้อรังต่างๆ ค่าบริการเพิ่มเติมให้หน่วยบริการในพื้นที่กันดาร พื้นที่เสี่ยงภัยพื้นที่จังหวัดชายแดนภาคใต้ ค่าบริการสาธารณสุขสำหรับผู้ที่มีภาวะพึ่งพิงในชุมชน และบริการเพิ่มเติมสำหรับสาธารณสุข ระดับปฐมภูมิที่มีแพทย์ประจำครอบครัวครม. เห็นชอบให้วันที่ 10 พฤษภาคม เป็นวันป่าชายเลนแห่งชาติ สืบเนื่องจากพระบาทสมเด็จพระเจ้าอยู่หัว รัชกาลที่ 9 ทรงมีพระราชดำรัสเกี่ยวกับป่าชายเลนเป็นครั้งแรก เมื่อวันที่ 10 พฤษภาคม 2534 ส่งผลให้ทุกภาคส่วนร่วมกันอนุรักษ์ป่าชายเลนมาอย่างต่อเนื่อง โดยจะมีการจัดนิทรรศการเพื่อเทิดพระเกียรติและน้อมรำลึกถึงพระมหากรุณาธิคุณต่อสถาบันพระมหากษัตริย์ไทยกับการอนุรักษ์ป่าชายเลนจะมีการรณรงค์ให้ความรู้ความเข้าใจและเชิญชวนประชาชนร่วมกิจกรรมเพื่อการอนุรักษ์ป่าชายเลนนอกจากนี้ ที่ประชุมคณะรัฐมนตรี ยังมีมติเห็นชอบ ให้ขอบเขตพื้นที่เมืองเก่าและกรอบแนวทางอนุรักษ์พัฒนาพื้นที่เมืองเก่าเมืองพิษณุโลกเพิ่มเติม จากที่ประกาศไปแล้ว 31 เมือง ซึ่งเป็นเมืองโบราณไม่มีความสำคัญทางประวัติศาสตร์และโบราณคดีมีขนาดใหญ่ในฐานะศูนย์กลางของอาณาจักรในยุคใดยุคหนึ่ง มีหลักฐานของศิลปกรรม บ่งบอกถึงความเป็นเอกลักษณ์ของอาณาจักรทั้งนั้นในอดีต ซึ่งเมืองพิษณุโลก ถือเป็นเมืองเก่า เป็นชุมชนโบราณที่สืบเนื่องมาเป็นระยะเวลายาวนาน ตั้งแต่ราชอาณาจักรอยุธยา ธนบุรี และรัตนโกสินทร์ตอนต้น ครอบคลุมถึงบริเวณกำแพงเมืองพิษณุโลก พระราชวังจันทน์ วัดและโบราณสถานที่สำคัญ โดยแนวทางอนุรักษ์จะมีการรณรงค์ให้ความรู้กับประชาชน สร้างจิตสำนึกให้รักเมืองเก่า และเป็นประโยชน์ในการท่องเที่ยวเชิงวัฒนธรรม มีการส่งเสริมพัฒนาทางเดินเท้า การใช้จักรยาน เพื่อลดการใช้พาหนะที่สิ้นเปลือง ตลอดจนแบ่งเขตพื้นที่อนุรักษ์และรักษาสภาพแวดล้อม โดยกำหนดความสูงของพื้นที่ขนาดลักษณะรูปแบบของตัวอาคารให้สอดคล้องและกลมกลืนกัน ไม่ให้ทำลายโบราณสถานในพื้นที่ ที่เกี่ยวข้องและจะมีการลดปริมาณการจราจรไม่ให้รถบรรทุก หรือรถขนาดใหญ่ เข้าสู่พื้นที่เมืองโบราณด้วย